Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: módosított – 217/1998. (XII. 30.) Korm. rendelet 145/C. §
Paragraph Index: 2014

módosított – 217/1998. (XII. 30.) Korm. rendelet 145/C. § alapján a Miniszter köteles a kockázati tényezõk figyelembevételével kockázatelemzést végezni, és kockázatkezelési rendszert mûködtetni. A kockázatelemzés során fel kell mérni, és meg kell állapítani a Gazdasági Igazgatóság tevékenységében, gazdálkodásában rejlõ kockázatokat. A kockázatkezelés rendjének kialakítása során meg kell határozni azon intézkedéseket és megtételük módját, amelyek csökkentik, illetve megszüntetik a kockázatokat. A kockázatkezelés mint módszer a vezetés gyakorlati eszköze, a tervezés és döntéshozatal, a végrehajtás alapvetõ része. A vezetõknek külön figyelmet kell fordítani arra, hogy a kockázatkezelést minden folyamatba beépítsék, és a szervezet minden tagja megértse a kockázatkezelés értékét. Fontos figyelembe venni, hogy a kockázatkezelés elsõsorban a szervezet feladatellátását támogató belsõ folyamat, és nem az adott költségvetési szerven kívüli szervezetek, hatóságok igényeit szolgálja.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes